Document ID: /roh_data/filtered/Billingualer_Corpus_interleaved-de-rm.jsonl.gz/514

This is a text translated from German to Rumantsch Grischun.
Reorganisation der regionalen romanischen Sprachdienste: "Sling" im Internet

Bisher ...

Mit Unterstützung des Kantons Graubünden wurden in den Jahren 1996/97 regionale Sprachdienste eingerichtet. Zweck dieser Dienstleistung ist es, denjenigen Gemeinden und Regionen, die das Romanische als Amts- und Schulsprache verwenden, in Sprachfragen Hilfeleistung zu bieten. Konkret sind drei regionale Sprachdienste entstanden unter Leitung der Pro Engiadina Bassa/Val Müstair, der Romania/Renania und der Uniun rumantscha da Surmeir.

Reorganisation

Im Laufe des Jahres 2000 wurden die regionalen romanischen Sprachdienste unter dem Namen "Sling" reorganisiert. Dadurch soll der Bekanntheitsgrad dieser Dienstleistung gesteigert und im Speziellen dafür gesorgt werden, dass bereits vorhandene romanische Modelltexte allgemein zugänglich werden.

Träger des reorganisierten Sprachdienstes sind weiterhin die Eidgenossenschaft und der Kanton Graubünden. In Form eines Leistungsauftrags führt die Lia Rumantscha den Sprachdienst mit Hilfe eines Netzes von Mitarbeiterinnen und Mitarbeitern in den Regionen.

Zweck und Zielsetzung

Der Sprachdienst soll die Anwendung des Romanischen erleichtern und seine Präsenz verstärken.

Der Sprachdienst leistet Sprachunterstützung in allen Idiomen und in Rumantsch Grischun

- an öffentliche Institutionen (Gemeinden, Kreise, Bezirke und andere öffentliche Körperschaften)

- an Organisationen und Unternehmen mit halbprivatem Charakter (Post, Banken, regionale Spitäler, Elektrizitätswerke, Verkehrsbüros usw.).

Diese Sprachunterstützung erfolgt in Form von allgemeiner sprachlicher Beratung, von Lektoraten und von Übersetzungen.

Für öffentliche Institutionen sind die Dienstleistungen grundsätzlich unentgeltlich. Für halbprivate Institutionen kann die Beanspruchung des Sprachdienstes von einer angemessenen Kostenbeteiligung abhängig gemacht werden.

Sling im Internet

Die Dienstleistungen des Sprachdienstes sind zu finden auf der Internetseite www.sling-online.ch. Diese Internetseite ermöglicht den Zugang zu einer Sammlung amtlicher Modelltexte und bietet weitere Dienstleistungen an, welche die Verwendung der romanischen Sprache erleichtern.

Die Texte, die über die Internetseite zugänglich sind, können direkt auf den eigenen Computer geladen werden - gratis!

Anfragen für Beratungen sprachlicher Art, Lektorate und Übersetzungen können direkt über die Webseite erfolgen.

Alle Angebote und Dienstleistungen sind selbstverständlich auch ohne Internetanschluss zugänglich.

Auskunftspersonen:

- Andreas Gabriel, Lia Rumantscha, Projektleiter "Sling", Plessurstrasse 47, 7001 Chur, Tel. 081-258 32 12

- Ivo Berther, EKUD, Sachbearbeiter für Sprachenfragen, Quaderstrasse 17, 7001 Chur, Tel. 081-257 27 15

Gremium: Erziehungs-, Kultur- und Umweltschutzdepartement Graubünden

Quelle: dt Erziehungs-, Kultur- und Umweltschutzdepartement Graubünden

Data: 09.05.2001

Reorganisaziun dals servetschs linguistics regiunals rumantschs: "Sling" en l'internet

Enfin uss ...

Ils onns 1996/97 han ins introducì cun sustegn dal chantun Grischun servetschs linguistics organisads sin basa regiunala. La finamira è stada da porscher in sustegn linguistic a las vischnancas e regiuns che han fixà il rumantsch sco lingua uffiziala e da scola. Concret hai dà trais posts da translaziun regiunals, manads da la Pro Engiadina Bassa/Val Müstair, da la Romania/Renania e da l'Uniun rumantscha da Surmeir.

Reorganisaziun

En il decurs da l'onn 2000 è il servetsch linguistic regiunal vegnì reorganisà sut il num "Sling". Finamira da la restructuraziun è da render pli enconuschent la purschida dal servetsch linguistic ed en spezial da garantir l'accessibladad da texts da model rumantschs ch'èn gia avant maun.

Purtaders dal servetsch linguistic reorganisà èn vinavant la confederaziun ed il chantun Grischun. Per incumbensa da quels (en furma d'in mandat da prestaziun) presta la Lia rumantscha il servetsch cun agid d'ina rait da collavuraturas e collavuraturs en las regiuns.

Finamira ed intent

Il servetsch linguistic duai facilitar l'applicaziun dal rumantsch e rinforzar sia preschientscha.

Il servetsch linguistic porscha support linguistic en tut ils idioms e rumantsch grischun

- ad instituziuns publicas (vischnancas, circuls, districts ed autras corporaziuns publicas)

- ad organisaziuns privatas e manaschis da vasta muntada en la regiun (posta, bancas, spitals regiunals, ovras electricas, uffizis da turissem e.u.v.).

Quest sustegn linguistic vegn prestà en furma da cussegliaziuns linguisticas en general, da lectorats e da translaziuns.

Per instituziuns publicas èn las prestaziuns da princip gratuitas. Per instituziuns privatas po il servetsch vegnir fatg dependent d'ina participaziun adequata als custs.

Sling en l'internet

La purschida dal servetsch linguistic sa basa sin la homepage www.sling-online.ch che pussibilitescha l'access ad ina collecziun da texts uffizials da model ed autras purschidas che faciliteschan l'applicaziun dal rumantsch.

Ils texts ch'èn accessibels via la pagina-web pon directamain vegnir chargiads sin l'agen computer - gratuitamain!

Dumondas per cussegliaziun linguistica, lectorat e translaziun pon vegnir inoltradas directamain sur la pagina-web.

Tut las purschidas e prestaziuns èn s'enclegia er accessiblas senza access a l'internet.

Per infurmaziuns:

-

Andreas Gabriel, Lia rumantscha, manader da project "Sling", Via da la Plessur 47, 7001 Cuira, Tel. 081-258 32 12 -

Ivo Berther, DECA, referendari per dumondas da lingua, Quaderstr. 17, 7001 Cuira, Tel. 081-257 27 15

Gremi: Departament d'educaziun, cultura e protecziun da l'ambient dal Grischun

Funtauna: rg Departament d'educaziun, cultura e protecziun da l'ambient dal Grischun

Data: 09.05.2001